
OBČINA IZOLA - COMUNE DI ISOLA 

Članom občinskega sveta
ZADEVA:
Brezplačen prenos objektov za varnost plovbe; obrazložitev

Republika Slovenija, Ministrstvo za promet, Uprava RS za pomorstvo Koper je Občino Izola naslovila vlogo za vris objektov za varnost plovbe – svetilniki v katastrske karte ter za prenos teh objektov na Republiko Slovenijo. 

Na območju občine Izola se  nahajajo trije tovrstni objekti in sicer eden na Svetilniku, en na carinskem pomolu in en na potniškem pomolu. Na predmetnih zemljiščih je kot lastnica nepremičnin vpisana Občina Izola, ki je Upravi za pomorstvo izdala pooblastilo za vris objektov ter za parcelacijo, tako, da so le-ti pridobili nove parcelne številke in sicer: 3/2 – funkcionalni objekt v izmeri 4 m2, 1107/2 – funkcionalni objekt v izmeri 4 m2 in parc. št. 1110/2 – funkcionalni objekt v izmeri 4 m2, vse k.o. Izola.

Uprava RS za pomorstvo Koper želi pridobiti razpolagalno pravico nad objekti, in sicer iz razloga zagotavljanja sredstev za vzdrževanje objektov, s katerimi tako ali drugače razpolagajo, saj morajo skladno s 43. in 44. členom Pomorskega zakonika (Uradni list RS, št. 37/04 – uradno prečiščeno besedilo) zagotavljati izvajanje obvezne gospodarske javne službe rednega vzdrževanja objektov za varnost plovbe. 

Komisija za vodenje in nadzor prodaje občinskega premoženja je predmetni prenos obravnavala in predlagala, da se na objektih za varnost plovbe podeli stavbna pravica.

Glede na vse navedeno predlagamo članom Občinskega sveta občine Izola, da sprejmejo predlagani sklep, s katerim se razpolagalna pravica na objektih za varnost plovbe - svetilnikih, stoječih na parc. št. 3/2, 1107/2 in 1110/2, vse k.o. Izola  prenese na Republiko Slovenijo.

· predlog sklepa 2x

Predlog!

Občinski svet
Številka: 
451-25/2003
Datum:



Na podlagi 29. člena Zakona o lokalni samoupravi (Uradni list RS, št. 72/93, 6/94 - odločba US, 45/94 - odločba US, 57/94, 14/95, 20/95 - odločba US, 63/95, 73/95 - odločba US, 9/96 - odločba US, 39/96 - odločba US, 44/96 - odločba US, 26/97 - dopolnitev, 70/97, 10/98, 68/98 - odločba US, 74/98, 12/99 - sklep US, 16/99 - popravek sklepa US, 59/99 - odločba US, 70/00, 100/00, 28/01 - odločba US,  16/2002 – odločba US, 51/02,108/03 - odločba US in 72/2005) ter 100. člena Statuta Občine Izola (Uradne objave, št. 15/99, 8/00 in 5/2005), je Občinski svet občine Izola na seji, dne _________________ sprejel, naslednji

S K L E P

1.

Podeli se stavbna pravica na objektih za varnost plovbe, stoječih na parc. št. 3/2 – funkcionalni objekt v izmeri 4 m2, vpisani v vl. št. 2143, parc. št. 1107/2 – funkcionalni objekt v izmeri 4 m2, vpisani v vl. št. 2029 in parc. št. 1110/2 – funkcionalni objekt v izmeri 4 m2, vpisani v vl. št. 2029, vse k.o. Izola.

2.

Stavbna pravica iz prvega člena tega sklepa se podeli Republiki Sloveniji in sicer za dobo 30 let.

3.

Urad za okolje, prostor, gospodarstvo in nepremičnine, Oddelek za nepremičnine, se zadolži za pripravo pogodbe.
4.

Sklep velja takoj!








Županja







                
  
Breda PEČAN

Sklep poslati:

· RS, Ministrstvo za promet, Uprava RS za pomorstvo, Ukmarjev trg 2, Koper

· zadeva 451-25/2003
